На основу члана 9. и 13. Статута Градске општине Севојно („Службени лист града Ужица”, број 13/19) и члана 19. Одлуке о начину и поступку учешћа грађана Градске општине Севојно у остваривању послова градске општине („Службени лист града Ужица“, број 24/19), Веће Градске општине Севојно на седници одржаној 28.11.2023. године, упућује

**ЈАВНИ ПОЗИВ**

**ЗА УЧЕШЋЕ У ЈАВНОЈ РАСПРАВИ**

**o Нацрту Одлуке о буџету Градске општине Севојно**

**за 2024. годину**

Јавна расправа о Нацрту Одлуке о буџету Градске општине Севојно за 2024. годину, спровешће се у периоду од 28.11.2023. године до 13.12.2023. године.

У том периоду грађани, организације цивилног друштва, удружења, стручна јавност, привредници, представници медија и други заинтересовани актери позвани су да узму учешће у јавној расправи. Своје предлоге, примедбе сугестије, иницијативе и коментаре грађани и остали заинтересовани могу доставити Управи Градске општине Севојно, на један од следећих начина:

* путем електронске поште, на e-mail: [gosevojno@uzice.rs](mailto:gosevojno@uzice.rs)
* предајом предлога, сугестија и коментара на писарници градске општине
* поштом на адресу: Градска општина Севојно, Миливоја Марића 40, Севојно, са назнаком: *За јавну расправу o* *Нацрту Одлуке о буџету* *Градске општине Севојно за 2024. годину*.

**Отворени састанак** у оквиру јавне расправе представника надлежних органа Градске општине Севојно са заинтересованим грађанима и осталим актерима биће одржан у Скупштинској сали Градске општине Севојно дана **13.12.2023.** године, са почетком у **16:00** часова.

По окончању Јавне расправе, Веће Градске општине Севојно ће сачинити извештај о одржаној јавној расправи и објавити га на званичној интернет презентацији [www. sevojno.org.rs.](https://sevojno.org.rs/javna-rasprava/)

Саставни део овог јавног позива је Програм јавне расправе са радним текстом Нацрта oдлукe, који је Закључком о спровођењу јавне расправе о Нацрту oдлукe утврдило Веће Градске општине Севојно.

ПРЕДСЕДНИЦА ВЕЋА ЧГРАДСКЕ ОПШТИНЕ СЕВОЈНО

Мирјана Ђурић с.р.